stanford-oval/wikipedia huggingface dataset:
תחנת הרכבת רחובות
שירותי הזנה לתחנה > במסוף הצמוד לתחנה

בצמוד לתחנה ישנו מסוף אוטובוסים ממנו יש קווי שירות פנימיים ולישובים בסביבה.
| קו | מפעילה | מסלול | הערות נוספות |
| --- | --- | --- | --- |
| 4 | אגד | רכבת רחובות - בן-גוריון נס ציונה - הבנים - השריון - שמורת מליבו | ♿ בשעות העומס בלבד |
| 8 | אגד | רכבת רחובות - תחנה מרכזית | ♿ בשעות העומס בלבד |
| 9 | אגד | רכבת רחובות - מילצ'ן | ♿ בשעות העומס בלבד |
| 12/12א | אגד | תחנה מרכזית (קו 12א) - ויצמן (קו 12א) - רכבת רחובות - קריית המדע - הרצוג - קריית דוד - היובל - אושיות - בית חולים קפלן (קו 12) - קריית עקרון (קו 12) | ♿ קו 12א הוא חלופה לילית חד כיוונית לצומת אושיות |
| 16/16א | אגד | רכבת רחובות - קריית המדע - שוק סיטונאי - רחובות ההולנדית - כפר גבירול - אמריקן סיטי - נוה יהודה - מכון ויצמן - תחנה מרכזית - שעריים - חבצלת - קריית עקרון | ♿ |
| 17 | אגד | רכבת רחובות - קריית המדע - שוק סיטונאי - רחובות ההולנדית - כפר גבירול | ♿ חלופה מקוצרת של קו 16. |
| 18 | אגד | רכבת רחובות - מכון ויצמן - נוה יהודה - סלע - קריית משה - וייסגל | ♿ |
| 24/24א | אגד | רכבת רחובות - טשרניחובסקי - מילצ'ן - עוקשי/גולדה (קו 24א) - גן שלמה (קו 24) - גבעת ברנר (קו 24) - קריית עקרון (קו 24) - בית אלעזרי (קו 24) | ♿ |
| 26/26א | אגד | רכבת רחובות - תחנה מרכזית - צומת ביל"ו - קריית עקרון - מזכרת בתיה | ♿ |
| 27 | אגד | רכבת רחובות - תחנה מרכזית - צומת ביל"ו - קריית עקרון - מזכרת בתיה - גני יוחנן - יציץ | ♿ שלוש נסיעות ביום. |
| 28 | אגד | רכבת רחובות - הרצל - צומת ביל"ו - נען - גני הדר - רמות מאיר | ♿ |
| 36 | אפיקים | רחובות - צומת ביל"ו - תל נוף - גדרה - בני עי"ש - ביצרון - גן יבנה - שתולים |  |
| 37 | אפיקים | רחובות - צומת ביל"ו - בית חולים קפלן - תל נוף - גדרה - בני עי"ש - ביצרון - גן יבנה |  |
| 38 | אגד | רכבת רחובות - תחנה מרכזית - צומת ביל"ו - קריית עקרון - מזכרת בתיה - חולדה - משמר דוד - טל שחר - יסודות | ♿ שלוש נסיעות ביום. |
| 40 | אפיקים | רחובות - צומת ביל"ו - תל נוף - גדרה - חפץ חיים - בני ראם - רבדים |  |
| 49 | אפיקים | רחובות - יבנה |  |
שירותי הזנה לתחנה > על רחוב הרצל

בנוסף למסוף הצמוד, ישנם קווי אוטובוס אזוריים העוברים ברחוב הרצל הסמוך.
מקרא סימנים
♿ - אוטובוס עירוני נגיש
⬅️ - קו חד כיווני
🌙 - קו לילה
| קו | מפעילה | מסלול | הערות נוספות |
| --- | --- | --- | --- |
| 160 | קווים | רחובות - פארק המדע - מודיעין מכבים רעות |  |
| 164 | אגד | רחובות - נס ציונה - ראשון לציון - צומת בית דגן - מחלף מסובים - מחלף אלוף שדה - מחלף גהה - פתח תקווה | ♿ |
| 165 | אגד | רחובות - נס ציונה - ראשון לציון - צומת בית דגן - מחלף מסובים - מחלף גהה - פתח תקווה | ♿⬅️ בוקר בלבד. |
| 166 | אגד | רחובות - נס ציונה - ראשון לציון - צומת בית דגן - מחלף מסובים - רמת גן, תל השומר | ♿ בשעות העומס בלבד |
| 201 | אגד | רחובות - נס ציונה - ראשון לציון - צומת בית דגן - דרך השבעה - צומת חולון - תל אביב-יפו, תחנה מרכזית חדשה | ♿ |
| 204 | אגד | רחובות - נס ציונה - מחלף ראשונים - כביש 431 - תחנה מרכזית ראשון לציון - אזור תעשייה חדש ראשון לציון | בימי חול בלבד |
| 205 | אגד | רחובות - נס ציונה - ראשון לציון - צומת בית דגן - דרך השבעה - אזור תעשייה חולון - קריית שרת חולון | ♿ בשעות העומס בלבד |
| 225 | אגד | מחנה תל נוף - בית חולים קפלן - צומת בילו - רחובות | ⬅️ |
| 273 | אגד | גדרה - תל נוף - רחובות - נס ציונה - ראשון לציון - חולון - תל אביב-יפו | ♿🌙 |
| 274 | אגד | גבעת ברנר - רחובות - נס ציונה - ראשון לציון - תל אביב-יפו | ♿ |
| 277 | אגד | רחובות - נס ציונה - מחלף ראשונים - כביש 431 - כביש 20 - תל אביב-יפו |  |
| 318 | אגד | רחובות - נס ציונה - ראשון לציון - צומת בית דגן - מחלף מסובים - בני ברק |  |
| 326 | אגד | מזכרת בתיה - קריית עקרון - רחובות - נס ציונה - ראשון לציון | ♿🌙 |
הערות שוליים

↑  אביגיל קדם, הנתונים נחשפים: מה אזור המסחר הכי מבטיח בעיר?, באתר mynet‏ רחובות, 26 בינואר 2018
↑   אורן דורי, ארבע תחנות הרכבת העמוסות ביותר בישראל — בתל אביב, באתר TheMarker‏, 30 באפריל 2017
↑  26 חיילים בריטים נהרגו ו-35 נפתצעו בפיצוץ, המשקיף, 1 במרץ 1948
↑  הודעה לציבור - רכבות מיוחדות, דבר, 22 באוגוסט 1956
1 2  לא רכבת רפאים, חדשות, 4 באוקטובר 1992
↑  עזרא ינוב, בקרוב: 36 דקות ברכבת מאשדוד לתל אביב, מעריב, 1 בדצמבר 1991
↑  רון פז, ‏תחנת הרכבת המנדטורית ברחובות נהרסה, באתר גלובס, 29 באפריל 2001
↑  רנית נחום-הלוי, אופס, המבנה התמוטט, באתר הארץ, 25 בספטמבר 2008
↑  רוצים לקצר דרך הרכבת - נאלצים לקנות כרטיס, mynet השפלה, גיל סימה, 24 בנובמבר 2015
↑  אביגיל קדם, צפו: כך נראות בשטח עבודות השדרוג בתחנת רכבת רחובות (וידאו), באתר mynet‏ רחובות, 28 בפברואר 2019
↑  אביגיל קדם, שדרוג תחנת הרכבת ברחובות תקוע: הקבלנים מסוכסכים, הנוסעים משלמים את המחיר, באתר mynet‏ רחובות, 27 בינואר 2023
↑  "רכבת ישראל", אגף ביצוע בחטיבת פיתוח, הכפלת מסילת רחובות־פלשת
↑  קובי טיריפינטו, בשיתוף עיריית רחובות, כל הדרכים מובילות אל רחובות, באתר TheMarker‏, 5 בדצמבר 2022
↑  רכבת ישראל השלימה את שדרוגו של אולם הנוסעים בתחנת הרכבת ברחובות, באתר רחובות NEWS, ‏26.10.21
↑  אביגיל קדם, גשר ישיר יחבר בין תחנת הרכבת ברחובות לרחוב הרצל, באתר mynet רחובות, ‏19 באוקטובר 2022
↑  שבתשתיות - ביצוע פרויקטים בתחבורה, נסיעות מבחן חשמליות בין תחנת לוד לתחנת רחובות ובין רחובות לנתניה, באתר www.facebook.com, ‏10 בספטמבר 2022
↑  מאת זיו מאור, תוכניות בשטח של עשרות אלפי מ"ר בתחנות הרכבת בעתלית וברחובות, באתר הארץ, 25 באפריל 2003
↑  זיו מאור, נחתם הסכם הבעלות על קרקעות רכבת ישראל; יאפשר בנייה בתחנות והמשך הפיכתה לחברה, באתר הארץ, 30 באפריל 2004
1 2  יעל דראל, בעלי קרקע פרטיים נגד חידוש מתחם הרכבת ברחובות: "המדינה מרוויחה על חשבוננו", באתר TheMarker‏, 3 באפריל 2018
↑  מנהל התכנון: תוכנית - 414–0164038 - שער המדע רחובות
↑   הדר חורש, הרכבת ורמ"י יפרסמו מכרזי ענק לבנייה בסמוך לתחנות הרכבת, באתר TheMarker‏, 16 במרץ 2021
תחנת הרכבת ברחובות, 1935
תחנת הרכבת לכיוון צפון, אוגוסט 2020

הכניסה הצפונית לתחנה, 2012
חמש (חדשות 13)

| --- | --- |
סמל התוכנית
סמל התוכנית
 סוגה:  אקטואליה
 יוצרים:  חדשות 13
 מנחים:  שרון גל (8 באפריל 2020 – 16 בפברואר 2023)  אור הלר   עומר ירדני דניאל רוט-אבנרי מירי מיכאלי
 משתתפים:  כתבי ופרשני "חדשות 13"
 ארץ מקור:  ישראל ישראל
 שפות:  עברית
 הפקה
 חברת הפקה:  רשת 13 (8 באפריל 2020 – 30 ביולי 2020)   חדשות 13 (2 באוגוסט 2020 – מאי 2021) מגי וילנסקי מדיה (מאי 2021 –)
 אתר צילומים:  אולפני "רשת 13", רמת החייל, תל אביב (8 באפריל 2020 – 30 ביולי 2020, 2 במאי 2021 –)   אולפני "חדשות 13" נווה אילן (2 באוגוסט 2020 – 29 באפריל 2021)
 אורך פרק:  60 דקות
 שידור
 רשת שידור:  רשת 13
 פורמט (תמונה):  16:9
 תקופת שידור מקורית:  8 באפריל 2020 – 1 ביוני 2023
חמש הייתה תוכנית אקטואליה יומית, ששודרה בימים א–ה בשעה 16:50 ברשת 13.
מבנה התוכנית

התוכנית נפתחת בכותרות היום. במהלך התוכנית משתתפים כתבי ופרשני "חדשות 13" ואורחים שונים בתוכנית ומדווחים על אירועי היום.
היסטוריה

התוכנית שודרה תחילה כמשדר מיוחד בהנחיית שרון גל, בעקבות התפרצות מגפת הקורונה בישראל. ב-8 באפריל 2020 עלתה כתוכנית יומית קבועה בשעה 17:00 בעקבות ההחלטה להוריד מהאוויר את התוכנית "מהדורת חמש" בהנחייתו של יעקב אילון, שעזב בהמשך את הערוץ.
ב-16 בפברואר 2023 הודיע שרון גל כי בכוונתו לעזוב את הערוץ ולעבור לערוץ 14. ב-19 בפברואר 2023 הוחלף מידית, והתוכנית מוגשת על ידי מגישים מתחלפים.
ב-8 במרץ 2023 נודע כי ברשת 13 בוחנים תוכנית משותפת חדשה בכיכובם של מגיש הרדיו נתן זהבי ואשת הטלוויזיה ענת גורן. ב-2 באפריל 2023 נודע כי גם בוחנים תוכנית משותפת חדשה בכיכובם של לוסי אהריש ויגאל גואטה; יגאל גואטה סירב. ב-8 במאי 2023 פורסם כי אמנון לוי יעבור להגיש בשעה 17:00 במסגרת שינויים ברצועות הפרה-טיים. ב-1 ביוני 2023 שודרה התוכנית האחרונה.
הערות שוליים

↑  מהפך ברשת 13: רביב דרוקר עובר ל-18:00, אמנון לוי נפרד, באתר אייס, 8 במאי 2023
ויליאם הארטנל

| --- | --- |

 לידה:  8 בינואר 1908 סנט פנקרס, הממלכה המאוחדת 
 פטירה:  23 באפריל 1975 (בגיל 67) מארדן, הממלכה המאוחדת 
 שם לידה:  William Henry Hartnell 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1928 
 מקום לימודים:  האקדמיה לאמנויות התיאטרון איטליה קונטי  Imperial Service College 
 בן או בת זוג:  Heather McIntyre 
 מספר צאצאים:  1 
 פרופיל ב-IMDb
 
ויליאם הנרי הארטנל (באנגלית: William Henry Hartnell;‏ 8 בינואר 1908 - 23 באפריל 1975) היה שחקן אנגלי. תפקידו הידוע ביותר הוא דמותו של הדוקטור הראשון בסדרת המדע בדיוני הוותיקה "דוקטור הו".
ביוגרפיה

הרטנל נולד בסנט פנקרס שבלונדון, בן יחיד ללוסי הרטנל שלא הייתה נשואה. הוא גדל אצל אם אומנת, ובילה חופשות מהנות בדבון אצל משפחת אימו שם למד לרכב. למרות מאמציו הרבים לא הצליח לגלות את זהותו של אביו. הרטלנל, שהיה ידוע בכינויו בילי, עזב את בית הספר ועסק בפשעים קלים. במועדון אגרוף פגש הרטנל את אספן האמנות יו בלייקר (אנ') שלקח אותו תחת חסותו. בתחילה דאג לאמן אותו כג'וקי (רוכב על סוסי מרוץ) ואחר כך עזר לו להתקבל לאקדמיית איטליה קונטי לאמנויות התיאטרון (Italia Conti Academy). בלייקר שילם גם על לימודיו ב-"Imperial Service College" אך הוא ברח מבית הספר בשל המגבלות הרבות שהוטלו עליו שם.
ב-1925 החל לעבוד כעוזר במה בתיאטרון תחת פרנק בנסון (אנ'). הוא הופיע במספר רב של תפקידים במחזות שייקספיריים בהם "הסוחר מוונציה", "יוליוס קיסר", "כטוב בעיניכם", "המלט", "הסערה" ו"מקבת'". השתתף בהצגות נוספות כמו "She Stoops to Conquer", המחזה "School for Scandal " וב-"Good Morning, Bill". ב-1928 שיחק ב-"Miss Elizabeth's Prisoner", מחזה מאת רוברט נילסון סטיבנס (אנ') בו השתתפה גם השחקנית הת'ר מקינטייר שאותה נשא לאישה בשנה שאחרי כן. בקולנוע שיחק ביותר מששים סרטים, הראשון בהם היה "Say It With Music" שיצא בשנת 1932.
עם פרוץ מלחמת העולם השנייה החל לשרת ברגימנט הטנקים המלכותי (Tank Corps). אחרי שנה וחצי שוחרר מטעמי בריאות כשהוא סובל מהתמוטטות עצבים, וחזר לשחק. לרוב גילם דמויות קומיות עד שקיבל את התפקיד של סרג'נט נד פלטשר בסרט "The Way Ahead" ב-1944. מכאן ואליך החל לגלם בעיקר דמויות של שוטרים, חיילים ובריונים. ב-1958 שיחק בפעם הראשונה את הסרג'נט בסדרת הקומדיות "Carry On" בסרט "הטירונים והסרג'נט". עוד הופיע בסרטם של האחים בולטינג "Heavens Above" בכיכובו של פיטר סלרס, ובסרט "העכבר ששאג" (שוב עם סלרס) גילם את ויל באקלי.
התפקיד הקבוע הראשון שלו בטלוויזיה היה בסדרה "Army Game" בין השנים 1957–1961, בה גילם שוב דמות של "איש קשוח", רב-סמל פרסי בולימור. ב-1963 שיחק בתפקיד משנה בסרט "This Sporting Life", בו גילם ברגישות דמות של צייד כישרונות לשחקני ראגבי בשם 'Dad' (אבא).
ביוגרפיה > דוקטור הו (1963–1966)

הופעתו של הרטנל בסרט "This Sporting Life" צדה את עינה של מפיקת הטלוויזיה וריטי למברט (אנ') שתכננה סדרת מדע בדיוני חדשה בשם "דוקטור הו" עבור ה-BBC. היא הציעה להרטנל את התפקיד הראשי. הוא היסס לקבל את התפקיד כי הסדרה הצטיירה בעיניו כמיועדת לילדים, אך היא והבמאי ואריס חוסיין (אנ') שכנעו אותו, והתפקיד של הדוקטור הראשון הפך לתפקידו הידוע ביותר. מאוחר יותר ציין שלקח את התפקיד כדי להתרחק מהדמויות הקבועות של אנשי צבא שגילם. כמי שיש לו נכדים משלו הוא נהנה מתשומת הלב והחיבה שהדמות זכתה לה מילדים.
ב-1966 קיבל הרטנל משכורת קבועה של 315 ליש"ט על כל פרק בסדרה (הופקו 48 פרקים בשנה). סכום זה הוא שווה ערך ל-4,050 ליש"ט של ימינו. כיוון שלדמות היה שיער ארוך הרטנל חבש פיאה בכל צילומי הסדרה.
הידרדרות במצבו הבריאותי (הרטנל סבל מטרשת העורקים שהחל להשפיע על יכולת הדיבור שלו) ויחסים גרועים בינו לבין צוות התוכנית, שהתחלף אחרי פרישתה של וריטי למברט, הביאו בסופו של דבר לעזוב את "דוקטור הו".
עם עזיבתו העלה המפיק של הסדרה רעיון מקורי, כיוון שהדוקטור הוא חייזר, תהיה לו תכונה של יכולת התחדשות שבה תוחלף צורתו החיצונית. הרטנל עצמו הציע שפטריק טרוטון יחליף אותו כדוקטור החדש. בסוף החלק הרביעי בעלילה "The Tenth Planet" (שהציגה גם את הסייברמנים), העלילה השנייה מעונה 4, הדוקטור הראשון "התחדש" בפעם הראשונה והוחלף בדוקטור השני.
ב-1972 חזר הרטנל והופיע בתפקיד הדוקטור במסגרת סדרת העשור של "דוקטור הו" בעלילה הפותחת של העונה, שנקראה "שלושת הדוקטורים". אשתו הת'ר יידעה את מפיקי הסדרה על הרעה בבריאותו וביכולת הזכירה שימנע ממנו לככב בסדרה. אולם הם הגיעו להסכמה שהוא יצטרך לשבת ולקרוא את השורות מתוך כרטיסים. הופעתו זו הייתה האחרונה כשחקן. בשנות השבעים מצב בריאותו החמיר בדצמבר 1974 אושפז בבית חולים. בתחילת 1975 סבל מסדרה של שבצים מוחיים. ב-23 באפריל 1975 נפטר מאי ספיקת לב.
ב-1983, לציון 20 שנה לדוקטור הו, השתמשו באחת מהסצנות שלו מהפרק "The Dalek Invasion of Earth" משנת 1964, בתחילת ספיישל 20 השנה "חמשת הדוקטורים". בהמשך גילם את דמות הדוקטור הראשון השחקן ריצ'רד הרנדול (אנ').
ב-2013, בפרק "שמו של הדוקטור", שולבו צילומים של הרטנל יחד עם השחקנית ג'נה קולמן בתפקיד קלרה אוסוולד, כשהיא רואה את הדוקטור בתקופות שונות בחייו.
הרטנל היה נשוי להת'ר מקינטייר ממאי 1929 ועד מותו. הייתה להם בת אחת, הת'ר אן, ושני נכדים. נכדתו ג'ודית "ג'סיקה" קרני כתבה את הביוגרפיה שלו בספר "Who's There? The Life and Career of William Hartnell".
פילמוגרפיה

(1944) The Way Ahead
נקמת הנידון (1945) Murder in Reverse ‏
(1947) Odd Man Out
(1947) Brighton Rock
רשומות מועדון הפיקוויקים (1952) The Pickwick Papers
(1957) Hell Drivers
מחירו של גבר (1955)
הטירונים והסרג'נט (1958) Carry on Sergeant
העכבר ששאג (1959) The Mouse That Roared
שערורייה בחיל האוויר (1959) The Night We Dropped a Clanger
(1959) Shake Hands With The Devil
מחירו של גבר (1963) This Sporting Life
דוקטור הו (1963 -1966, 1973) Doctor Who
(1963) Heavens Above
(1964) Tomorrow at Ten
הערות שוליים

↑  The National Archives. "Currency converter". Ministry of Justice. נבדק ב-27 ביולי 2013. {{cite web}}:  (עזרה)
| דוקטור הו |
| --- | --- | --- |
| שחקנים שגילמו את הדוקטור | ויליאם הארטנל • פטריק טרוטון • ג'ון פרטווי • טום בייקר • פיטר דייוויסון • קולין בייקר • סילבסטר מקוי • פול מקגאן • ג'ון הרט • כריסטופר אקלסטון • דייוויד טננט • מאט סמית • פיטר קפלדי • ג'ודי ויטאקר • שוטי גטווה |  |
| שחקנים בולטים שגילמו את המלווים | קרול אן פורד • ג'ין מארש •  דבורה ווטלינג •  אליזבת סליידן • ללה וורד • ג'נט פילדינג • סופי אלדרד • בילי פייפר • ג'ון בארומן • נואל קלארק • קתרין טייט • פרימה אג'ימן • קיילי מינוג • ברנרד קריבינס • קארן גילאן • ארתור דארוויל • אלכס קינגסטון • ג'נה קולמן • מאט לוקאס • פרל מקי • ברדלי וולש |  |
| דמויות | הדוקטור • המלווים • האויבים (דאלקים • המאסטר • סונטארים) |  |
| מושגים | טארדיס • מברג קולי • אדוני הזמן • גאליפריי |  |
| פרקים | הסדרה הקלאסית • הסדרה המחודשת |  |
| ספין-אוף | טורצ'ווד • הרפתקאות שרה ג'יין • Class |  |
| 0 | 1 | 2 |
| --- | --- | --- |
| הקודם: אין | הדוקטור הראשון  1963 - 1966 | הבא: פטריק טרוטון |
| --- | --- |
בקרת זהויות :  NLI: 987007434438705171  BNE: XX4981641  BnF: cb14050424v (data)  GND: 121334279  ISNI: 0000 0001 0863 4727  LCCN: n97012466  MusicBrainz: e3665f5a-942f-4e73-b8c9-7c93d2224be1  SUDOC: 168074648  Trove: 1308123  VIAF: 2673345   WorldCat (עם VIAF): 2673345
ז'אק קולימון

| --- | --- |
אין תמונה חופשית
 לידה:  27 באוגוסט 1994 (בן 30) לוס אנג'לס, ארצות הברית 
 מדינה:  ארצות הברית 
 https://www.jacquescolimon.com/home
 פרופיל ב-IMDb
 
ז'אק ג'רארד קולימון (באנגלית: Jacques Gerard Colimon נולד ב-27 באוגוסט 1994) הוא שחקן קולנוע וטלוויזיה אמריקאי.
ביוגרפיה

קולימון נדבק בחיידק המשחק בכיתה ח' כששיחק בהפקת תיאטרון בית ספרו במחזה "פרחים לאלג'רנון". מאוחר יותר למד באוניברסיטת טקסס באוסטין, שם למד תיאטרון וריקוד.
קריירה

לפני שקיבל את התפקיד של וויל בסדרת הטלוויזיה עולם חדש, היו לו מעט הופעות בטלוויזיה והוא הופיע במספר הפקות באוף ברודוויי.
בשנת 2021 שיחק בסרט "Collection" לצד אלכס פטיפר ומייק ווגל.
בשנת 2022 שיחק בסרט הקולנוע "The Sky Is Everywhere".
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2012 | Sweet Old World | איתן הינקל |  |
| 2016 | The Golden Rut | איש רחוב |  |
| 2017 | When We Burn Out | דווין |  |
| 2018 | Age Out | פּוֹעֵל |  |
| 2018 | אחים לדם | קולות |  |
| 2019 | אגלי דולס | ספורקו |  |
| 2020 | Nocturne | מקס |  |
| 2021 | Collection | שון |  |
| 2022 | The Sky Is Everywhere | ג'ו פונטיין |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2016 | Day 5 | גיימר | פרק אחד |
| 2016 | Todd Bless You | מקורב של בראד | סרט טלוויזיה |
| 2019 | עולם חדש | וויל לקלר | 10 פרקים |
| 2019 | Into the Dark | קרייג | פרק אחד |
הערות שוליים

↑  Grater, Tom (2019-11-15). "Alex Pettyfer, Mike Vogel, Jacques Colimon Set For Drama 'Collection' From 'Egg' Director Marianna Palka". Deadline (באנגלית אמריקאית). נבדק ב-2022-02-06.
1 2  Gabe Bergado, "The Society" Star Jacques Colimon on Showing Will's Resilience and His Good Luck Charm for the Audition, Teen Vogue, ‏2 באפריל 2019
↑  Collection | Alex Pettyfer de 'Alex Rider' Mike Vogel de 'Under The Dome' e Jacques Colimon de 'The Society'estão escalados para Drama - Cinestera, Cinestera, ‏6 באוקטובר 2019
↑  Natalia Winkelman, ‘The Sky Is Everywhere’ Review: Amid Grief, Blossoms of Joy, ‏4 בינואר 2022
הנזירה 2

| --- | --- |
כרזת הסרט בעברית
כרזת הסרט בעברית
 מבוסס על:  דמויות מאת ג'יימס ואן וגארי דאוברמן
 בימוי:  מייקל צ'אבס 
 הופק בידי:  פיטר ספרן ג'יימס ואן
 תסריט:  איאן ב. גולדברג (אנ') ריצ'רד נאינג אקילה קופר (אנ')
 עריכה:  גרגורי פלוטקין (אנ')
 שחקנים ראשיים:  טאיסה פרמיגה ז'ונאס בלוקה סטורם ריד אנה פופלוול בוני ארונס
 מוזיקה:  מרקו בלטרמי (אנ')
 צילום:  טריסטן נייבי
 מדינה:  ארצות הברית 
 חברת הפקה:  ניו ליין סינמה אטומיק מונסטר ספרן קומפני
 חברה מפיצה:  אולפני האחים וורנר
 הקרנת בכורה:  ארצות הברית 8 בספטמבר 2023 ישראל 7 בספטמבר 2023
 משך הקרנה:  110 דק'
 שפת הסרט:  אנגלית 
 סוגה:  אימה על-טבעי • מותחן
 מקום התרחשות:  טרסקון, איטליה 
 תקופת התרחשות:  1956 
 תקציב:  38.5 מיליון דולר
 הכנסות:  231 מיליון דולר
 סרט קודם:  מבחינה כרונולוגית: "לזמן את הרוע 3: בשליחות השטן" (2021) כרונולוגית מבחינה עלילתית: "אנאבל: הבריאה" (2017) "הנזירה" (2018)
 סרטים בסדרה:  היקום הקולנועי של לזמן את הרוע
 www.thenunmovie.net
 דף הסרט ב־IMDb
 
"הנזירה 2" (באנגלית: The Nun II) הוא סרט אימה גותי על-טבעי אמריקאי שעלה לאקרנים ב-8 בספטמבר 2023 בבימויו של מייקל צ'אבס, לפי תסריט שנכתב בידי איאן ב. גולדברג, ריצ'רד נאינג ואקילה קופר לפי סיפור מאת קופר. הוא משמש כהמשכון לסרט "הנזירה" (2018) והפרק התשיעי ביקום הקולנועי של לזמן את הרוע. בסרט מככבים טאיסה פרמיגה, ז'ונאס בלוקה ובוני ארונס, שחוזרים מהסרט הראשון, כשסטורם ריד ואנה פופלוול מצטרפים לצוות השחקנים. בעוד שפיטר ספרן וג'יימס ואן חוזרים כמפיקים.
ב-2017, ואן דן באפשרות של המשכון לסרט "הנזירה" ובשנת 2019 חשף ספרן שהסרט נמצא בשלבי פיתוח. קופר נשכר בהתחלה ככותב יחיד לסרט, לפני שגולדברג ונאינג הצטרפו אליו וסיימו יחדיו את התסריט המוגמר. צ'אבס, שביים את שני הסרטים הקודמים ביקום הקולנועי של לזמן את הרוע, "קללת לה יורונה" (2019) ו"לזמן את הרוע 3: בשליחות השטן" (2021), הוכרז כאחראי על הבימוי של "הנזירה 2" גם כן. הצילומים הראשיים החלו באוקטובר 2022 בצרפת. ב-6 ביולי 2023 פורסם הקדימון הרשמי של הסרט.
"הנזירה 2" עלה לאקרנים לבתי הקולנוע בארצות הברית בהפצת אולפני האחים וורנר וניו ליין סינמה, ב-8 בספטמבר 2023, בישראל, הסרט עלה ב-7 בספטמבר 2023.
עלילת הסרט

בשנת 1956, הכומר נורט ועוזרו ז'אק מבחינים באירועים משונים שמתרחשים בכנסייה בטרסקון, צרפת. באופן פתאומי, נורט מורם באוויר ועולה באש ונשרף למוות, בזמן שז'אק מתבונן כשהוא אוחז במחרוזת התפילה של הכומר.
לאחר אירועי המנזר הרדוף שברומניה משנת 1952, האחות איירין מתגוררת לבדה באיטליה, ומוריס עובד בפנימייה בצרפת, שם הוא מתיידד עם התלמידה סופי, וגם עם אמה, קייט, שעובדת כמורה. לאיירין יש חיזיון על מוריס להציל אותו, ולמחרת, היא מתבקשת על ידי החשמן לחקור סדרת רציחות שקרו ברחבי אירופה. בזמן שאיירין נוסעת לטרסקון, האחות דברה, טירונית צעירה, מצטרפת איתה לחקירה ללא רשות. במהלך הנסיעה ברכבת, דברה מביעה את הקושי שלה לקבל ניסים, כמו הנוכחות האמיתית של ישו בסעודת האדון, בעוד שאיירין מסבירה לה את חשיבות האמונה.
בטרסקון, לאיירין נוצר חיזיון שבו היא עוקבת אחרי ז'אק ומבקשת ממנו תשובות על המוות של הכומר נורט שראה בכנסייה, בזמן שמתרחק ונעלם, איירין נחנקת על ידי ואלאק, הנזירה ההדמונית. למחרת בבוקר, דברה מספרת לאיירין שהיא נפגשה עם ז'אק, שהעניק לה את מחרוזת התפילה של הכומר נורט. בינתיים בפנימייה, מציקות לסופי תלמידות, ובקפלה הנטושה של הפנימייה, מצהירות לה להסתכל בפסיפס החלון על העז, וכי אם היא מסיטה את מבטה, השטן יופיע וירדוף אותה. השמש זורחת מבעד לפסיפס וגורמת לעין של העז לזהור באדום. כתוצאה מכך, סופי ננעלת בקפלה.
איירין ודברה נוסעות אל ארמון האפיפיורים ונפגשות עם הספרן שאומר להן כי השד שהם חוקרים היה מלאך שנדחה על ידי אלוהים, ושהסמל על מחרוזת התפילה הוא סמל המשפחה של לוצ'יה הקדושה שנרצחה על ידי עובד אלילי; אף על פי שהוצתה על ידי האלילים, אך לא נשרפה למוות בנס, ומשפחתה של לוצ'יה הקדושה שמרה את עיניה והתפזרה ברחבי העולם. הספרן מצהיר כי השד הורג את צאצאיה של לוצ'יה הקדושה מכיוון שהוא רוצה שריד עתיק של עיניה, שידוע לאחרונה כמאוחסנות במנזר, שמתגלה כפנימייה בימינו. בנוסף, נמסר לאיירין כי הכומר בורק מת.
איירין ודברה מגיעות אל הפנימייה כדי למצוא את מוריס. איירין מספרת למוריס כי השד נמצא בתוכו, ונדהם, אך לאחר מכן נשלט על ידי השד ותוקף את איירין ודברה, אך מאבד את ההכרה. בתוך הקפלה של הפנימייה, סופי מראה לאיירין, דברה וקייט את "המשחק" שתלמידות הכיתה גרמו לה לשחק, ודברה משתמשת בפנס כדי לגרום לעיני העז על הפסיפס להאיר באדום. האור האדום מצביע לכיוון המקום שבו קבורות עיניה של לוצ'יה הקדושה ואיירין מוצאת את השריד העתיק.
דברה וקייט מופרדות מאיירין וסופי כדי להגן על תלמידות בית הספר מפני עז השד. בזמן שמוריס אחוז בשד, הוא תוקף את איירין בעוד שסופי לוקחת את השריד ובורחת. מוריס רודף אחר סופי, וגורם לבניין מגדל הפעמונים להתמוטט. איירין מוצאת את סופי בין ההריסות, ודברה מתאחדת עם השתיים. איירין משתמשת בשריד נגד מוריס, ומכניעה אותו, אך הוא מצליח להתאושש ולוקח את השריד בעצמו, ומרים את איירין באוויר ומעלה אותה באש, אך היא לא נשרפת למוות מכיוון שמתגלה שהיא צאצאית של לוצ'יה הקדושה, ומצילה את עצמה על ידי שימוש בזיכרונותיה ובאהבתה לאמה.
איירין ודברה רואות יין שנשפך, ועד מהרה מבינות כי הפנימייה הייתה פעם יקב, ושניתן להפוך יין לדמו של ישו באמצעות תפילה. השתיים הופכות את היין לדם ושולחות את ואלאק בחזרה לגיהנום.
למחרת בבוקר, איירין נפגשת עם מוריס, שנרפא לכאורה. כאשר מוריס עוזב עם קייט וסופי, איירין חשה דאגות.
צוות השחקנים והדמויות

טאיסה פרמיגה – האחות איירין, צאצאית של לוצ'יה הקדושה.
סטורם ריד - האחות דברה, נזירה מתלמדת.
בוני ארונס – ואלאק / הנזירה, שד הדמוני.
אנה פופלוול – קייט, מורה בפנימיית סנט מארי בצרפת.
ז'ונאס בלוקה – מוריס "פרנצ'י" תריו, שרת הפנימייה.
קייטלין רוז דאוני – סופי, בתה של קייט.
סוזן ברטיש - מאדאם לורן, מנהלת הפנימייה.
דייוויד הורוביץ' - החשמן קונרוי, בישוף, מנהל הכנסייה שבאיטליה.
פיטר הדסון - הכומר והספרן רידלי
מקסים אליאס-מנט - ז'אק
פסקל אוברט - הכומר נורט
נטליה ספרן - האחות קלואי
אנדרו מורגדו - מדבב קול הדמוני
בנוסף ורה פרמיגה ופטריק וילסון מגלמים את ציידי השדים אד ולוריין וורן בסצנת אמצע הכתוביות (סצנה שנחתכה מהסרט "לזמן את הרוע 3: בשליחות השטן").
הפקה > פיתוח

באוגוסט 2017, ג'יימס ואן דן באפשרות של סרט המשך של "הנזירה" משנת 2018. בהמשך לכך. הצהיר על סרט המשך אפשרי: ”"אני יודע איפה, אם "הנזירה" תצליח, לאן "הנזירה 2" יכולה להוביל ואיך זה מתקשר לסיפורה של לוריין. זאת, בנוסף לכך שנוכל ליצור סרט שימשיך את המעגל שכבר נוצר בקודמים".”
באפריל 2019, הוכרז על ידי פיטר ספרן שסרט ההמשך נמצא בפיתוח. ספרן הצהיר כי מתוכננת עלילה "מעניינת ממש" לסרט, והעיר כי זה "בלתי נמנע לצלם סרט המשך של "הנזירה" (2018)". מאוחר יותר באותו החודש, אקילה קופר חתמה על חוזה ונבחרה להיות התסריטאית של הסרט, בעוד ספרן וג'יימס ואן שימשו כמפיקים.
בפברואר 2022, טאיסה פרמיגה הצהירה שהיא ניהלה דיונים עם אולפני האחים וורנר בנוגע להחזרת תפקידה מהסרט הראשון תוך שהיא ציינה שההגבלות על תעשיית הקולנוע כתוצאה ממגפת הקורונה עיכבו את תהליך הצילומים. באפריל 2022, אולפני האחים וורנר הכריזו רשמית על הסרט ב-CinemaCon כחלק מהסרטים הקרובים שעתידים לצאת לאור. למחרת, הוכרז שמייקל צ'אבס יביים את הסרט. נמסר כי בוני ארונס תשוב לגלם את ואלאק, הנזירה השטנית בסרט הראשון. ב-23 בספטמבר 2022 נמסר שסטורם ריד קיבלה את התפקיד הראשי בסרט, אך לא פורסם תיאור הדמות שהיא תגלם. ב-3 באוקטובר 2022 נמסר שטאיסה פרמיגה מגלמת בשנית את האחות איירין, דמותה בסרט הראשון.
ב-אותו חודש, נמסר על צירופן של אנה פופלוול וקייטלין רוז דאוני לצוות השחקנים, לצידן של פרמיגה וריד. פופלוול תגלם את קייט, מורה בבית הספר "סנט מארי" בצרפת, אלמנה ואם לסופי בת ה-10, אשר ככל הנראה תגולם על ידי דאוני.
הפקה > צילום

שלב הצילומים החל ב-29 באפריל 2022. הצילומים היו אמורים להתחיל במקור ב-5 בספטמבר 2022. הצילומים העיקריים החלו בצרפת ב-6 באוקטובר 2022, והסתיימו מאוחר יותר באותה שנה.
הפצה

הסרט עלה לאקרנים לבתי הקולנוע בארצות הברית ב-8 בספטמבר 2023, ובישראל ב-7 בספטמבר 2023, תחת הפצתם של "אולפני באחים וורנר" ו"ניו ליין סינמה".
ביקורות > בקופות

"הנזירה 2" עלה לאקרנים לצד הסרט "החתונה היוונית שלי 3" והוא הכניס 32.6 מיליון דולר מ-3,728 בתי קולנוע בסוף השבוע הראשון לעלייתו לאקרנים. הכנסותיו של הסרט עקף את ה-13 מיליון ביומו הראשון ליציאתו לאקרנים, ובהקרנת הטרום בכורה הרוויח 3.1 מיליון דולר. הסרט הרוויח 4.6 מיליון דולר בסוף השבוע הרביעי שלו, בסכום כולל של 76.7 מיליון דולר בארצות הברית ו-231 מיליון דולר ברחבי העולם.